Развој,+видови+и+примена+на+компјутерите

Луѓето секојдневно користат различни машини и апаратим, кои се направени за точно одредена намена; или да извршуваат одредена работа (машина за перење, за шиење, за пишување итн.) или да задоволуваат некоја човечка потреба (телефон, телевизор, музички апарат итн.)

Некои го замислуваат компјутерот како машина, бидејќи може да изврши одредена работа, а некои како апарат, бидејќи може да послужи за задоволување на некоја човечка потреба. На пример, компјутерот може да се користи како машина за пишување, но и како музички апарат.

За разлика од другите машини и апарати, кои имаат единствена намена, компјутерот може да се користе за различни намени: за пишување писма, за играње шах, карти, флипери и други игри, за пишување и слушање музика, за цртање, за пресметување лични доходи, за регулирање на сообраќајот, за медицинска дијагностика, за контрола на прозиводите, за контрола на сообраќајот, за управување на вселенски брод итн. Нема област и дејност во која компјутерот не може да се примени. Денес, тој е накористенот помошно средство во работата на човекот.

Веднаш ќе се запрашате што е тоа што го прави компјутерот применлив насекаде? Одговорот е: Тоа се неговите особини: - брзина

- способност за памтење

- автоматско работење и

- точност

Да ги разгледаме овие негови особини.

 Компјутерот е електронски апарат, составен од механички и од електронски склопови. Тој работи со голема брзина, односно времето на извршување на аритметичките и други операции се изразува во милисекунди, микросекунди и наносекунди (милијардити дел од секундата). Така за една секунда тој може да собере неколку милиони броеви, што е многу, многу побрзо од човечкиот мозок. Затоа **брзината на компјутерите се изразува во број на извршени операции во секунда.

Втора особина е неговата способност за памтење. Компјутерот има своја меморија во која може да запамети некоја постапка за извршување на одредена работа и да ја повтори секогаш кога ќе му се нареди. И не само една, туку тој може да запамти голем број различни постапки, изразени со програми . 

Покрај програмите, компјутерот може да запамети огромен број податоци. На пример, во меморијата на компјутерот можат да се сместат податоци за сите вработени во една фабрика, податоци за сите артикли во една стоковна куќа, податоците за сите жители на една земја или дури за целата историја на светот.

Способноста за автоматско работење се состои во извршување на некоја програма без учество на човекот. Така, комојутерот може да пресмета плата и за еден и за илјада вработени, извршувајќи ја автоматски секогаш истата програма. Или, пак, може да управува со робот која заварува во услови во кои човекот не може да работи; висока температура, опасност по живот итн., и притоа автоматски да повторува иста постапка вградена во неговата програма.

Четвртата осбина, точноста, може да се искаже со следниве зборови: компјутерот никогаш не греши. Ако некогаш се случи грешка, видете сигурни дека виновник е човекот. Тој погрешил или во програмата или во податоците. Компјутерот секогаш ја извршува програмата безпрекорно точно и ги обработува оние податоци што му се дадени.

Кога ќе ги сумираме овие особини можеме да кажеме дека компјутерот ** е машина способна да памети голем број податоци, да памети голем број различни програми и истите автоматски да ги извршува со голема брзина и без грешки.